open-index/open-wikipedia-markdown huggingface dataset:
Uglereirmøll

**Uglereirmøll**, *Tinea bothniella* er en liten sommerfugl som hører til familien ekte møll (Tineidae). Den er regnet som svært sjelden og lite er kjent om biologien til denne arten, som mest sannsynlig er knyttet til fuglereir.

## Utseende
En liten til middelsstor (vingespenn 10-20 millimeter), ensfarget lyst gråbrun møll. Antennene er trådformede og omtrent tre fjerdedeler så lange som forvingene. Hodet, forkroppen og forvingene er lyst gråbrune. Arten er ganske lik flere andre arter i slekten *Tinea*. Bakvingene er blekt gråbrune.

## Levevis
Biologien til denne sjeldne arten er ganske ufullstendig kjent. Den har blitt klekket fra gulpeboller av slagugle (*Strix uralensis*), der larvene trolig ernærte seg av hår- og fjær-rester, som hos flere beslektede arter. Trolig kan den også finnes i eller ved reir av andre fuglearter.

## Utbredelse
Den er funnet i Skandinavia og Finland, og videre østover til det sørlige Sibir og Kasakhstan. Ingen steder er den vanlig. I Norge kjenner man bare ett enkelt funn, fra Tynset i Hedmark, interessant nok innenfor slaguglas svært begrensede utbredelse i Norge.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien ekte møll, Tineidae
********** Underfamilien Tineinae
*********** **Uglereirmøll**, *Tinea bothniella* Svensson, 1953

## Referanser




## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/

## Eksterne lenker
*
Tinea columbariella

***Tinea columbariella*** er en liten sommerfugl som hører til familien ekte møll (Tineidae). I likhet med en del andre ekte møll er den knyttet til fugler, og larvene spiser ulike slags dødt animalsk materiale.

## Utseende
En liten til middelsstor (vingespenn 9-15 millimeter), gråbrun møll. Arten er noe kraftigere bygget enn de fleste andre *Tinea*-artene. Antennene er trådformede og nesten så lange som forvingene. Hodet, forkroppen og forvingene er gråbrune, forvingen har en liten, mørkere flekk nær spissen. Arten er ganske lik flere andre arter i slekten *Tinea*. Bakvingene er blekt gråbrune. Larven er hvitaktig med mørkebrunt hode.

## Levevis
Arten blir oftest funnet i dueslag og hønsehus, men kan også finnes i reir av ville fugler, blant andre taksvale og gråspurv. Larvene, som lever i rør laget av silke som de har spunnet, lever av ulike slags dødt animalsk materiale, blant annet fjær.

## Utbredelse
Arten er utbredt over det meste av den palearktiske sone. I Norge er den kjent fra Oslo-området og fra Vest-Agder.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien ekte møll, Tineidae
********** Underfamilien Tineinae
*********** *Tinea columbariella* Wocke, 1877

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/

## Eksterne lenker
*
Olav Eidsvik

**Olav Eidsvik** (født 10. januar 1904 på Skatval, død 23. oktober 1997 i Bergen) var en norsk ingeniør innen kjøleteknikk.

Han vokste opp på Nordre Vinnan på Skatval som sønn av gårdbruker, fanejunker og ordfører Karl Eidsvik og hustru Klara Olsdatter Vinge. Blant hans søsken var Karl Eidsvik (1904–1997), som også ble ordfører. Olav Eidsvik giftet seg i 1935 med Gudrun Støre-Olsen, datter av stasjonsmester Peder Olsen og hustru Valborg Støre (niese av Paul Edvart Støre) på Melhus.

Han tok artium som privatist i 1924 og eksamen ved maskinlinjen ved NTH i 1930. Han var deretter stipendiat ved det kjøletekniske instituttet ved Den tekniske høyskolen i Karlsruhe. I 1933 ble han fryserikonsulent i Fiskeridirektoratet i Bergen. Fra 1953 til 1974 var han direktør for Fiskeridirektoratets bygnings- og maskintekniske avdeling. Eidsvik ble benyttet som kjøleteknisk konsulent for en rekke fiskeriindustrianlegg, isfabrikker, fryserier og frysebåter i inn- og utland. Han utførte også kjøletekniske oppdrag for FN, Norsk Utviklingshjelp og Indiafondet i Libya, Pakistan, Libanon og i Kerala i India.

Olav Eidsvik ble i 1977 utnevnt til ridder av 1. klasse av St. Olavs Orden.

## Referanser
Tinea semifulvella

***Tinea semifulvella*** er en liten sommerfugl som hører til familien ekte møll (Tineidae). I likhet med en del andre ekte møll er den knyttet til fugler, og larvene spiser ulike slags dødt animalsk materiale. Den kjennes lett fra de andre norske *Tinea*-artene på den gulrøde fargen på forvingene.

## Utseende
En middelsstor (vingespenn 14-22 millimeter), gulrød møll. Antennene er trådformede og omtrent tre fjerdedeler så lange som forvingene. Hodet og forvingene er gulrøde, forkroppen brun. Forvingen har en liten, mørk flekk ved bakkanten noe utenfor midten. Arten kjennes lett fra de andre *Tinea*-artene på fargen. Bakvingene er blekt brunlige. Larven er hvitaktig med gulbrunt hode, som har uregelmessige, brune tegninger.

## Levevis
I likhet med de fleste andre *Tinea*-artene er også denne arten knyttet til fuglereir, der larvene spiser dødt, animalsk materiale. De voksne møllene flyr fra juni til september.

## Utbredelse
Den er utbredt over det meste av Europa. I Norge er den bare funnet langs kysten nord til Hordaland, men den er ikke sjelden der den finnes.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien ekte møll, Tineidae
********** Underfamilien Tineinae
*********** *Tinea semifulvella* Haworth, 1828

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/
## Eksterne lenker
*
Den allierte intervensjonen i den russiske borgerkrig

**Den allierte intervensjonen i den russiske borgerkrig** (russisk: Интервенция союзников в России: *Interventsija sojuznikov v Rossij*) var en flernasjonal militærekspedisjon igangsatt i 1918, da første verdenskrig pågikk i Europa, under den russiske borgerkrig. Drivkraften bak intervensjonene var for det første å sikre ammunisjon og forsyningsdepoter fra å falle i Det tyske keiserrikes hender, spesielt etter at bolsjevikene undertegnet Brest-Litovsk-traktaten, og for det andre å redde de allierte styrkene som hadde blitt fanget i Russland etter oktoberrevolusjonen i 1917. 

Operasjonene involverte styrker fra fjorten forskjellige nasjoner (da ikke inkludert franske kolonier), og de ble utført over et stort landområde. Intervensjonens opprinnelige mål var å hjelpe den tsjekkoslovakiske legion, sikre forsyninger og våpen i russiske havner og å gjenopprette østfronten. Etter at de hadde vunnet krigen i Europa støttet de allierte de anti-bolsjevistiske hvite arméer i Russland. 

Etter våpenhvilen 11. november 1918 endret den allierte planen seg til å hjelpe de hvite styrkene i den russiske borgerkrigen. Den allierte krigsinnsatsen ble svekket av avvikende objektiver, mangelen på en overordnet strategi og mangelen på folkelig støtte i hjemlandene. Sammen med evakueringen av den tsjekkoslovakiske legion og den stadig verre militære situasjonen, førte disse faktorene til at de allierte trakk seg ut av nordlige Russland og Sibir i 1920, selv om japanske styrker fortsatte å okkupere deler av Øst-Sibir fram til 1922 og den nordlige delen av Sakhalin til 1925. Etter at de hvite kollapset, trakk de allierte styrkene sine fra Russland innen 1925. 

Etter den allierte tilbaketrekkingen klarte Den røde armé å beseire de hvite styrkene, og bevegelsen brøt sammen, slik at bolsjevikene i 1923 kunne vinne borgerkrigen. Under den allierte intervensjonen ble de utenlandske soldatenes tilstedeværelse brukt til propagandaformål av bolsjevikene, som i slutten av 1922 opprettet Sovjetunionen. 

## Referanser


## Litteratur
* Mawdsley, Evan (2007): ''The Russian Civil War''. Pegasus Books. ISBN 978-1933648156.
* Kenez, Peter (1977): ''Civil War in South Russia, 1919–1920: The Defeat of the Whites''. Hoover Institution on War, Revolution, and Peace. ISBN 978-0520033467.

## Eksterne lenker
*
Tinea murariella

***Tinea murariella*** er en liten sommerfugl som hører til familien ekte møll (Tineidae). Det er en tropisk art som noen ganger blir innført til Europa, men neppe har faste bestander her. Larvene spiser dødt, animalsk materiale.

## Utseende
En liten, ensfarget gulbrun møll.

## Levevis
Larvene spiser dødt, organisk materiale, i Europa er de blant annet funnet på importerte hestehover (!) og på et ullteppe. Arten er neppe i stand til å overleve utendørs i Europa.

## Utbredelse
Den er en tropisk art som av og til blir innført til tempererte områder med mennesker. I Europa er det bare sporadiske funn av den. Den er funnet i Norge.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien ekte møll, Tineidae
********** Underfamilien Tineinae
*********** *Tinea murariella* Staudinger, 1859

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/

## Eksterne lenker
*
Oskar Strand

**Oskar Albert Strand** (1900–1968) var en norsk handelsmann og kommunepolitiker.

Han vokste opp på Ørland. Han gikk fylkesskole og handelsskole og begynte som handelsbetjent. I 1925 ble han ansatt som handelsbestyrer i Innbygda i Selbu.

Oskar Strand var bestyrer ved Skatval handelslag på Skatval fra 1931 til han gikk av med pensjon i 1968. Han døde kort tid senere. Handelslaget drev dagligvarehandel, bakeri og omsetning av jordbruksprodukter, såvarer og gjødsel.

Strand ble minnet som «en sindig, avbalansert og nøktern mann med et liberalt livssyn». Han representerte Venstre i Skatval kommunestyre fra 1945 til 1958 og som varaordfører fra 1952 til 1955. Han var formann i forstanderskapet i Skatval sparebank og en av pådriverne bak det kommunale vannverket.

Strand var en ivrig konkurranseskytter og formann i Aglo skytterlag.

## Referanser
MILF (andre betydninger)

* MILF er et amerikansk akronym, en seksualisert betegnelse på en attraktiv, godt voksen kvinne.
* MILF – en norsk roman fra 2010 av Alexia Bohwim
* MILF er også et akronym for Moro Islamic Liberation Front på Filippinene.
* Mosvik Idrettslags fotballgruppe kalles også MILF
* MILF (film), en amerikansk komedie fra 2010
Taksim

**Taksim** (tyrkisk: *Taksim Meydani*) ligger i den europeiske delen av Istanbul i Tyrkia, og er et stort shopping-, turist- og fritidsområde kjent for sine restauranter, butikker og hoteller. Det regnes som hjertet av det moderne Istanbul, med den sentrale stasjonen i Istanbul Metro-nettverket. Taksimplassen er stedet der av Cumhuriyet Anıtı (Monumentet for republikken), som ble laget av den berømte italienske skulptøren Pietro Canonica og innviet i 1928, er plassert. Monumentet er satt opp til minne om dannelsen av Republikken Tyrkia i 1923, etter den den tyrkiske frigjøringskrigen. Ytterligere kjent  som kjerneområde for demonstrasjonene i Istanbul i 2013.
The X-Files (film)

***The X-Files*** er en amerikansk science fiction-thriller fra 1998 basert på den kjente TV-serien med samme navn. Også i filmen spilles hovedrollene som Mulder og Scully av David Duchovny og Gillian Anderson. Andre sentrale roller spilles av Mitch Pileggi, William B. Davis og Martin Landau. Regi er ved Rob Bowman, mens manus er ved Chris Carter.

Filmen ble forholdsvis godt mottatt av kritikerne og ble en stor publikumssuksess. 

Den ble i 2008 etterfulgt av *[[The X-Files: I Want to Believe]].* 

## Handling
Fox Mulder og Dana Scully blir dratt inn i et nett av intriger under etterforskingen av en mystisk eksplosjon i et kontorbygg i Dallas. Under ruinen av den sammenraste bygningen finner de bevis for et utenomjordisk virus, og det blir klart at de som utløste bomben hadde til hensikt å fjerne beviset. Ved hjelp av den paranoide doktoren  Alvin Kurtzweil havner de på sporet av en hemmelig organisasjon som har kontakt med vesener fra verdensrommet.

## Om filmen
;Anmelderne
Filmen ble forholdsvis godt mottatt av kritikerne, noe som gjenspeiles i at den har fått 64% på Rotten Tomatoes (2011) og 60% på Metacritic. Den amerikanske filmanmelderen Roger Ebert gav den 3 av 4 stjerner. Den fikk best omtale av anmelderne i Entertainment Weekly, Washington Post, San Francisco Chronicle, L.A. Weekly og The New York Times, mens anmelderne i USA Today, Variety og The New Yorker gav den blandet mottakelse.

Dagbladets anmelder gav den terningkast fire og skrev: «"X-files" på kino er omtrent som på TV, bare litt mer James Bond, med kjempeinstallasjoner i ørkenliknende områder og finalescener med enorme underjordiske installasjoner som plutselig begynner å riste og dampe og eksplodere». Anmelderen på CINERAMA skrev følgende i 1999: «Filmen byr på en god opplevelse for både tilhengere av X-Files serien og andre. Den er nok likevel noe enklere å holde styr på for de som har sett X-Files før. Fortvilede sjeler kan likevel trøste seg med at dette er en av de filmene som man kommer ut fra uten å ha fått svar på mer enn halvparten av de spørsmålene man har. Alt i alt en vellykket film til serien».

;Publikum
Den innbrakte $189,2 millioner på verdensbasis, hvorav $83,9 millioner i USA alene. Den havnet på 20.-plass over de mest innbringende filmene på verdensbasis i 1998 og en 23.-plass i USA. Produksjonskostnadene var på ca $66 millioner.

;Priser
Den vant tre filmpriser: En ASCAP Award, en Blockbuster Entertainment Award og en Bogey Award. Den ble nominert til ytterligere syv priser (noe som inkluderer fem Saturn Awards, blant annet i klassen «beste Sci-fi film»).

## Rollebesetning
* David Duchovny : Fox Mulder
* Gillian Anderson : Dana Scully
* Martin Landau : Dr. Alvin Kurtzweil
* Blythe Danner : Jana Cassidy
* William B. Davis : CGB Spender alias «Cigarette Smoking Man»
* John Neville : Well-Manicured Man
* Mitch Pileggi : Walter Skinner
* Jeffrey DeMunn : Ben Bronschweig
* Terry O’Quinn : Darius Michaud
* Armin Mueller-Stahl : Conrad Strughold
* Lucas Black : Stevie

## Referanser


## Eksterne lenker
*
Trampolino Sulzenhof

**Trampolino Sulzenhof** (norsk: *Sulzenhof-bakken*) er et skihoppanlegg i Toblach (Dobbiaco) i Italia. Det består av tre hoppbakker med størrelse K67 (HS74), K37 og K22. Anlegget er eid av Ski Club Toblach – Raiffeisen. Den største bakken er den minste som er blitt brukt i vinterrenn i kontinentalcupen for kvinner; den hadde kontinentalcuprenn i årene 2005-2009.

Anerkjent bakkerekord i K67-bakken er 76 meter, satt av Anette Sagen (Norge) under trening foran kontinentalcuprennet 23. januar 2008. I K37-bakken er rekorden 35,5 meter, i K22-bakken 22,5 meter.

## Historie
Den første hoppbakken i Toblach var en 20-metersbakke som ble bygd i 1911. Trampolino Sulzenhof ble bygd med to hoppbakker i 1950, konstruert av ingeniør Terschak. De ble utvidet til K60 og K30 i 1970-1972. Siste ombygging og modernisering ble gjort i 2002.

## Viktige renn

## Kilder
*Skisprungschanzen-Archiv: Toblach (besøkt 13. desember 2011)
*ASC Toblach: Geschichte (besøkt 13. desember 2011)
Jan Mangerud

**Jan Mangerud** (født 1937) er en norsk geolog. Han er forsker ved Institutt for geovitenskap ved Universitetet i Bergen og ved Bjerknessenteret.

Mangeruds datter, Gunn Mangerud, er også professor i geologi ved UiB.

## Liv og virke
Han vokste opp på Lillestrøm og er cand.mag. fra Universitetet i Oslo i 1961 og cand.real. fra Universitetet i Bergen i 1962. Han tok dr. philos.-graden ved Universitetet i Bergen i 1973 innen kvartærgeologi.

Mangerud har vært ansatt ved Universitetet i Bergen siden 1963 og var 1977&ndash;2004 professor ved det daværende Institutt for geologi. Han er nå professor emeritus og har i tillegg en deltidsstilling ved Bjerknessenteret. Mangerud har vært gjesteforsker ved Universitetet i Stockholm, University of Colorado og University of Minnesota. Han har gjort mye feltarbeid i arktiske deler av Russland.

Han har forsket innenfor kvartærgeologi og paleoklimatologi og fikk sitt store gjennombrudd da han i 1968 fant de første norske avsetningene fra Eem-mellomistiden i Fjøsanger utenfor Bergen. Han har også forsket på avsetningene fra Ålesund-interstadialen, som blant annet er funnet i Skjonghelleren utenfor Ålesund.

Mangerud er internasjonalt kjent for sitt arbeid med Barents-Karaisdekket, der han oppdaget at det hadde vært en stor bredemt sjø i Vest-Sibir under siste istid. Mangerud har sammen med John Inge Svendsen, samt franske og russiske forskere, påvist steinredskaper fra moustérienkulturen ved Uralfjellene i Nord-Russland. Redskapene ligger sammen med beinrester fra rein og mammut. Dette overraskende funnet innebærer kanskje at neandertalere levde nær polarsirkelen for omtrent  siden.

## Priser og utmerkelser
* 1962 – Hans og Helga Reuschs legat
* 1971 – Reuschmedaljen fra Norsk geologisk forening
* 1987 – medlem av Det Kongelige Norske Videnskabers Selskab
* 1991 – medlem av Academia Europaea
* 1992 – medlem av Det Norske Videnskaps-Akademi
* 1995 – Framkomiteens Nansenbelønning
* 1996 – medlem av Kungliga Fysiografiska Sällskapet i Lund
* 2005 – Brøggerprisen fra Norsk geologisk forening
* 2006 – æresmedlem av Quaternary Research Association (QRA)
* 2007 – æresmedlem av International Union for Quaternary Research (INQUA)
* 2018 – James Croll-medaljen
* 2023 – Ridder 1. klasse av St. Olavs Orden
* 2024 – Nordic Geoscientist Award
* 2025 – Fægriprisen

## Referanser


## Eksterne lenker
* 
* Neandertalere langt mot nord &ndash; forskning.no
* Kometkrasj, lava eller flom? &ndash; forskning.no
* Last Neanderthals Near the Arctic Circle? - ScienceDaily

* Mangeruds nettsider ved UiB
Dyrehavsbakken

**Dyrehavsbakken** (i dagligtale **Bakken**) er en forlystelsespark som ligger i Dyrehaven nord for København. Bakken har 33 kjørende forlystelser (pr. 2011) samt en friluftsscene med bl.a musikalsk underholdning. Bakken er hjemsted for Cirkusrevyen som startet i 1935.

Hvert år siden 1965 markeres Bakkens åpning siste torsdag i mars og lukning om høsten med et motorsykkelopptog fra Nørrebro til Klampenborg. Noen ganger har det vært så mange som 7.000 deltakere. 

Dyrehavsbakken oppsto i 1583 som markedsplass ved Kirsten Piils kilde og den kongelige dyrehagen. Angivelig fór en ungjente som het Kirsten Piil vill i Bove-skogen ved det nåværende Klampenborg. Hun fant ikke veien i mørket, men plutselig sprang en kilde frem og viste henne veien ut av skogen. Kilden ble derfor straks godtatt som hellig. Langt var det uansett hjem, for Kirsten Piil bodde i Larsbjørnsstræde i København. I en annen versjon var Kirsten Piil en klok kone som solgte helsebringende vann på flasker fra en kilde i Bove-skogen. 150 år etter ble det reist en stein ved den hellige kilden. Vannet ble regnet som særlig virkningsfullt fra jonsok 23. juni til Maria besøksdag 2. juli. I 1840 åpnet myndighetene for at «kildetiden» ble utvidet til åtte uker. Fra 1889 til 1914 var kildetiden fastsatt til 62 dager som startet 1. juni. Kilden ble passet av «kildekonen». Gjesten kastet en mynt i kilden og ga kildekonen en skilling. Gjesten måtte ha med seg et krus som ingen hadde drukket av før. Dette ble fylt med kildevann, og når vannet var drukket, skulle gjesten knuse kruset, slik at sykdommen ble knust symbolsk. Skulle kuren virke, måtte gjesten overnatte ved siden av kilden. Under hodet fikk pasienten jord fra kilden som kildekonen hadde pakket inn i et klede til en pute.

Sammen med gjorde det området til et yndet utfluktsmål for københavnere. Om sommeren slo gjøglere opp teltene sine på markedsplassen og underholdt med løyer. I 1800 introduserte den engelske artistfamilien Price Pjerrot-figuren som ble stedets varemerke.

I begynnelsen av 1900-tallet forsvant teltene til fordel for faste treskur og større etablissementer. Men foreningen for dem som driver forretning på Dyrehavsbakken heter stadig *Teltholderforeningen*, stiftet i 1885. Denne fant løsninger på de sanitære problemene, ettersom besøkende forrettet sin nødtørft i naturen, og området fløt med søppel. Nå ble det gravd latriner til gjestene.

## Se også
* *[[Bakkens Hvile|Bakkesangerinner]]*

## Referanser


## Eksterne lenker
*
Liste over statsledere i 1814

## Europa

* **[[Kongedømmet Hannover|Hannover]]** – Georg III, konge av Hannover (**1814**&ndash;1820)

* **[[Norge]]** – Unionen mellom Sverige og Norge -
**Monark -
**#Frederik VI, konge av Norge i union med Danmark (1808&ndash;**1814**)
**#Christian Frederik, konge av Norge ved uavhengigheten med Danmark (**1814**)
**#Karl II, konge av Norge i union med Sverige (**1814**&ndash;1818)
**Regent – kronprins Karl Johan (Bernadotte), kronprins av Norge i union med Sverige (**1814**&ndash;1818)
** Riksstattholder – Hans Henrik von Essen, riksstattholder av Norge i union med Sverige (**1814**&ndash;1816)

* **[[Kongeriket Sachsen|Sachsen]]** – Fredrik August I, konge av Sachsen (1763*-1827) 

***[[Storhertugdømmet Toscana|Toscana]]** – Ferdinand III, storhertug av Toscana (**1814**&ndash;1824)
* **[[Württemberg]]** – Fredrik I, konge av Württemberg (1797*-1816)

## Amerika

## Oseania

## Eksterne lenker
* rulers.org
Dhule (distrikt)

**Dhule** (marathi: धुळे जिल्हा) er et distrikt i den indiske delstaten Maharashtra. Distriktets hovedstad er Dhule. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 27,91 % av befolkningen.

Barn i alderen 0 til 6 år utgjorde 12,76 % i 2011 mot 14,94 % i 2001. Antallet jenter i den alderen per tusen gutter er 876 i 2011 mot 907 i 2001. 

## Referanser


## Eksterne lenker
*
Hønsehusmøll

**Hønsehusmøll** (*Niditinea fuscella*) er en liten sommerfugl som hører til familien ekte møll (Tineidae). Larvene er knyttet til fuglereir der de spiser dødt, organisk materiale og denne arten er vanlig blant annet i hønsehus og i hule trær med fuglereir.

## Utseende
En liten til middelsstor (vingespenn 11-17 millimeter), gråbrun møll. Antennene er trådformede og knapt fire femtedeler så lange som forvingene. Hodet, forkroppen og forvingene er gråbrune, forvingene med spredte, grågule skjell og et par mørkere flekker. Bakvingene er blekt gråbrune. Larven er hvit, med mørkbrunt hode som er svart langs kanten.

## Levevis
Som mange andre Tineinae er også denne arten knyttet til fugler. Larven eter fjær og annet dødt, organisk materiale, men kan også leve på lagrede, tørre matvarer. Arten kan være meget tallrik i hønsehus og fjøs (der gjerne knyttet til spurvereir), men forekommer også utendørs i Norge. Den er ikke regnet som et betydelig skadedyr.

## Utbredelse
Arten finnes i dag over det meste av Jorda. I Norge er den vanlig i de sørlige landsdelene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien ekte møll, Tineidae
********** Underfamilien Tineinae
*********** hønsehusmøll, *[[Niditinea fuscella]]* (Linnaeus, 1758)

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/
## Eksterne lenker
*
Snyta (Vest-Torpa)

**Snyta** er en tidligere fotballbane og idrettsplass på Vest-Torpa i Nordre Land.

Plassen ble trolig opparbeidet av Vest-Torpa IL på 1920-tallet, muligens med åpning i 1926. Fotballbanen ble senere også benyttet av Torpa IL fra 1933, som blant annet spilte sine 3. divisjonskamper her sesongen 1951–52. Snyta ble også benyttet som en festplass for ulike arrangementer.

Snyta er ikke lenger i bruk, og er heller ikke holdt i brukbar stand og er idag delvis gjengrodd.

## Referanser
Niditinea striolella

***Niditinea striolella*** er en liten sommerfugl som hører til familien ekte møll (Tineidae). Larvene er knyttet til fuglereir og andre slags reir eller bol der de spiser dødt, organisk materiale.

## Utseende
En liten til middelsstor (vingespenn 9-15 millimeter), gråbrun møll. Den ligner sterkt på den vanligere arten hønsehusmøll (*Niditinea fuscella*), men er gjerne litt lysere på farge enn denne. Antennene er trådformede og omtrent tre fjerdedeler så lange som forvingene. Hodet, forkroppen og forvingene er gråbrune, forvingene med spredte, grågule skjell og et par mørkere flekker. Bakvingene er gråbrune.

## Levevis
Larven eter dødt, organisk materiale. Denne arten blir oftest funnet i tilknytning til reir av hullrugende fuglearter, blant andre kattugle, kaie og rødstjert, men der også kjent fra moldvarp-reir og bol av geithams.

## Utbredelse
Arten ble først beskrevet fra Japan, og er funnet over det meste av Europa. Trolig forekommer den også i de mellomliggende områdene. I Norge er den bare funnet langs kysten vest til Vest-Agder.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien ekte møll, Tineidae
********** Underfamilien Tineinae
*********** *Niditinea striolella* (Matsumura, 1931)

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/

## Eksterne lenker
*
Mission Township (Illinois)

**Mission Township** befinner seg nord i LaSalle County, Illinois i USA. Det grenser til township'ene Fox Township og Big Grove Township i Kendall County i nordøst og øst, Nettle Creek Township i Grundy County i sørøst og i eget county til township'ene Rutland (sør), Miller (sørvest), Serena (vest) og Northville i nord. Folketellingen i 2000 rapporterte en befolkning på 4&nbsp;178 innbyggere.

Mission Township fikk sitt navn av predikantene som red mellom kirkene i township'en. Jessie Walker, en av disse predikantene har fått et minnesmerke ved United Methodist Church i Sheridan. Sheridan er Mission Townships administrasjonssenter. Township'ens grense i LaSalle County følger Fox Rivers løp. Sheridan ligger ved begynnelsen av elvens mange svinger. Langs elven ligger tettstedene Norway rett sør for Sheridan der elven svinger fra nord mot sørvest, og nordøst ligger Millington. Newark ligger ved grensen mot Kendall County, med en avstand på 4 &ndash; miles til elven.

## Tettsteder
*Sheridan
*Millington
*Norway kommunefritt område
*Danway kommunefritt område

## Interessante steder
*Norwegian Memorial i Norway; en liten park, en gravlund og en plakett fra kong Olav V til minne om den første bosetningen av norsk-amerikanske immigranter i midtvesten, grunnlagt i 1834.
*Agricultural Crash Memorial i Norway; et lite to-propellers passasjerfly med nesen begravet i jorden med en dels ødelagt flykropp minner om den uventede og sterke økonomiske nedgangen i jordbruket på 1980-tallet.
*Jessie Walker Memorial ved United Methodist Church i Sheridan, er til minne om de omreisende predikantene som ga Mission sitt navn. Den mest kjente av disse var Jessie Walker.
*Sheridan Correctional Facility i Sheridan, et fengsel med middels sikkerhet som faller under Illinois Department of Corrections for rehabilitation.
*Robert Rowe Public Library i Sheridan; biblioteket er oppkalt etter en lokal filantrop og etterkommer av en av tettstedets grunnleggere. Bevarer historiske dokumenter om området.
*Norsk Museum i Norway viser hvordan livet var for de norske immigrantene i bosetningens tidlige år.
*Norway Store i Norway er en butikk med uvanlig arkitektur som gjenspeiler strukturene som fantes i den opprinnelige bosetningen. Den eies fremdeles av familien som grunnla den.
*Sheridan Veterans Memorial i Sheridan er til ære for alle forsvarsgrenene, deres falne og alle som har tjenestegjort.

## County Highways
*CH 3 (sør for Sheridan) 2603rd Road/Sheridan-Norway Road/Gerald "Jerry" Johnson Highway
*CH 3 (i Sheridan) Robinson Street
*CH 3 (nord for Sheridan) 2603rd Road, 4251st Road, 2750th Road/Sheridan Blacktop
*CH 32 N 41st Road/Si Johnson Avenue/Bowen Road
*CH 31 E 30th Road/Millington Road

## Eksterne lenker
* US Census Besøkt 13. desember 2011.
* City-data.com: Mission – LaSalle Besøkt 13. desember 2011.
* Illinois State Archives Besøkt 13. desember 2011.
Tiffany

**Tiffany** kan vise til:

* Tiffany (Colorado) – en del av Mason Pocket i La Plata County, Colorado, USA
* Tiffany Darwish – pop-artist fra USA
* Tiffany Young – pop-artist fra USA
* Tiffany Alvord – pop-artist fra USA
* Tiffany & Co.
* Tiffany (navn) – et fornavn
Olav Moxnes

**Laurits Olav Moxnes** (født 6. september 1889 på Skatval i Nord-Trøndelag, død 23. november 1975 i Trondheim) var en norsk skipsingeniør og industrileder.

Han vokste opp i Klostergaten i Trondheim som sønn av fanejunker og kvartermester Carsten Moxnes fra Krabbset i Leksvik og hustru Jensine Johnsen (av Støre-slekten) fra Skogn. Han giftet seg første gang i 1922 med Aslaug Emilie Skogstad (død 1928), for andre gang i 1932 med Marie Vinje. Han hadde barn fra begge ekteskap.

Han tok artium ved Trondheim katedralskole i 1909 og 2. klasse ved TTL før han i 1910 ble immatrikulert ved NTH. Han ble uteksaminert (sivilingeniør) fra maskinavdelingens skipslinje i 1914 og hadde deretter ett års praksis ved Trondhjems Mekaniske Værksted. Han var blant annet konstruktør og driftsingeniør ved Ørens Mekaniske Værksted og Thunes Mekaniske Værksted før han i 1925 kom tilbake til Ørens som administrerende direktør og styreformann. Han gikk av som direktør i 1958. Som pensjonist påtok han seg konsulentoppdrag for både Ørens Mekaniske Værksted og Hommelvik Verft & Støberi.

Moxnes hadde verv i både Trondhjems Polytekniske Forening og Trondhjems Håndverks- og Industriforening, og ble tildelt foreningenes respektive hederstegn. Han var statens tillitsmann ved reisingen av Orkla Skogindustri.

Privatarkivet etter Olav Moxnes er donert til Trondheim byarkiv.

## Referanser
Oliver North

**Oliver Laurence North** (født 7. oktober 1943 i  San Antonio i Texas i USA) er en amerikansk tidligere oberstløytnant i USAs forsvar og medarbeider i president Ronald Reagans nasjonale sikkerhetsråd. Han er siden blitt forfatter og en mediepersonlighet, og var 2018/2019 leder av National Rifle Association of America (NRA).

## Liv og virke
### Bakgrunn
Oliver North var sønn av Ann Theresa (*née* Clancy) og hennes ektemann Oliver Clay North, som var major i U.S. Army. Han vokste opp i Philmont i delstaten New York, og fullførte *Ockawamick Central High School* i 1961. Så studerte han i to år ved State University of New York at Brockport.

### Offiser
Oliver North utdannet seg ved  United States Naval Academy og tjenestegjorde så for US marines i Vietnamkrigen. Han mottok i etterkant en rekke dekorasjoner, som Silver Star, Bronze Star og Purple Heart. Han studerte senere ved Naval War College i Newport, Rhode Island hvor han fikk sin mastergrad i 1981. Han fikk deretter stilling i USAs nasjonale sikkerhetsråd (NSC), og ble oberstløytnant i 1983.
### Iran-Contras-affæren
I sin tid i sikkerhetsrådet var han sammen med Robert McFarlane, John Poindexter og William Casey sentral i Iran-Contras-affæren i årene 1985 til 1987. Han ledet operasjonene som i hemmelighet solgte våpen til Iran som en del av avtalen for å frisatt amerikanske gisler i Libanon. North var også sentral i avgjørelsen om å bruke midler fra Iran-operasjonen til å støtte contrasgeriljaen i kampen mot sandinistene i Nicaragua. Begge handlingene var klare brudd på kongressens lover. North ble siktet for en rekke alvorlige lovbrudd og dømt for tre av disse. Dommene ble senere frafalt. Siktelsene ble også opphevet som en del av en immunitetsavtale inngått i forbindelse med den offentlige høringen for Kongressen.

### Senere karriere
Oliver North ble senere blant annet rådgiver for den amerikanske fjernsynskanalen FOX News Channel og ledet der et ukentlig historieprogram med krigstema som kalles *[[War Stories]]*. Han fikk også en viss popularitet som forfatter, dels av faktabøker, dels av militærromaner. North har også hatt cameoframtredender som seg selv i TV-serien *[[JAG (TV-serie)|JAG]]*. 

I mai 2018 ble North valgt til leder for våpenlobbygruppen National Rifle Association of America. I 2019 bekjentgrorde han at han ikke ville ta noen ny lederperiode, og overlot i april  2019 vervet til sin etterfølger, Carolyn D. Meadows.

## Bibliografi
* *Under Fire: An American Story* (1991) med William Novak)
* *One More Mission: Oliver North Returns to Vietnam* (1993) med David Roth
* *True Freedom* (2004) med Brian Smith
* *Operation Iraqi Freedom* (2004)
* *Heroism in the Pacific* (2004) (med Joe Musser
* *The Heroes Who Defeated Hitler* (2007) med Joe Musser

### Skjønnlitteratur
* *Mission Compromised* (2002) med Joe Musser
* *The Jericho Sanction* (2003) med Joe Musser
* *The Assassins* (2005) med Joe Musser

## Referanser


## Eksterne lenker
* 
* 
*
Den europeiske unions byrå for grunnleggende rettigheter

**Den europeiske unions byrå for grunnleggende rettigheter, FRA** (engelsk: Fundamental Rights Agency, eller European Union Agency for Fundamental Rights), er et byrå i EU som ble etablert 1. mars 2007 og som har sete i Wien. 

FRA etterfulgte EUs overvåkingssenter for rasisme og fremmedfrykt. Byrået har som oppgave å levere uavhengig og faktabasert bistand og ekspertise om grunnleggende rettigheter til EU-institusjoner og medlemsstater. Byrået ledes av Michael O'Flaherty.

FRA beskjeftiger seg med ni tematiske områder:

* adgang til domstolene
* ofre for forbrytelser, herunder erstatning til ofre
* informasjonssamfunnet og særlig respekt for privatlivet og beskyttelse av personoplysninger
* integrasjon av romer
* rettslig samarbeid, unntatt i straffesaker
* barns rettigheter
* forskjellsbehandling
* innvandring og integrasjon av innvandrere, visum- og grensekontroll samt asyl
* rasisme, fremmedhat og intoleranse i denne forbindelse.

## Referanser


## Eksterne lenker
*
Schanzen am Papengrund

**Schanzen am Papengrund** (norsk: *Hoppbakkene ved Papengrund*), offisielt sponsornavn ***Sparkassen Ski-Arena im Papengrund***, er et skihoppanlegg i Bad Freienwalde i Tyskland. Det ligger i tilknytning til fotballbanen Jahnstadion, og består av fire hoppbakker med størrelse K60 (HS66), K/HS42, K21 og K10. Anlegget er eid av WSV 1923 Bad Freienwalde. Beliggende nordøst for Berlin, er det Tysklands nordligste skihoppsenter. Alle hoppbakkene er utstyrt med plastmatter, slik at de også kan brukes sommerstid.

Bakkerekorden i K60-bakken er 71 meter, satt av Tomasz Byrt (Polen) 29. august 2009. I K42-bakken er rekorden 45,5 meter, satt av Kamil Waluś og Tomasz Byrt (begge Polen) 20. mai 2006. Rekorden i K21-bakken er 21,5 meter (Damian Żyła (Polen) 29. oktober 2005), i K10-bakken 11,5 meter (Franz Weiß (Tyskland) 23. oktober 2004).

## Historie
Den gamle Papengrundschanze eksisterte fra 1930 til 1970. Birger Ruud (Norge) satte bakkerekord med 40,5 meter i 1936.

Rundt 2000 ble det lagt planer for et nytt hoppanlegg der den gamle bakken sto. To småbakker med K20 og K10 sto ferdig i 2001, og i 2003 ble K40-bakken bygd. Byggingen av K60-bakken startet i april 2007. Den bakken, konstruert av arkitekt Werner Schertel, var planlagt åpnet i juni 2008. Vanskelige grunnforhold samt et kraftig regnvær sommeren 2007 som vasket ut deler av bakken, gjorde imidlertid at åpningen ble noe forsinket. K60-bakken ble innviet 23. august 2008. I forbindelse med byggingen av K60-bakken ble også de mindre bakkene modernisert, og K40- og K20-bakkene ble utvidet til K42 og K21.

Det finnes planer om å utvide anlegget med normal- og storbakke (ca. K90 og K120), med tilskuerkapasitet 40 000.

## Referanser


## Eksterne lenker
* Skisprungschanzen-Archiv: Bad Freienwalde
Anne Sofie Roald

**Anne Sofie Roald** (født 25. august 1954) er en norsk-svensk religionshistoriker som særlig har studert islam. Hun er professor i religionsvitenskap ved Malmö högskola og i tillegg knyttet til Chr. Michelsens Institutt, hvor hun var leder for forskningsprogrammet Politics of Faith fra 2006 til 2010. Hun var ansatt ved Lunds universitet fra 1990 til 1999.

## Bibliografi
* *Muslimer i nya samhällen. Individuella eller kollektiva rättigheter?* (Daidalos 2009)
* *Er muslimske kvinner undertrykt?* (Pax 2005)
* *New Muslims in the European Context. The experience of Scandinavian converts* (Leiden 2004)
* *Islam* (Pax 2004)
* *Muslim i Sverige* (2003)
* *Women in Islam: The Western Experience* (Routledge 2001)
* *TARBIYA: Education and Politics in Islamic Movements in Jordan and Malaysia* (1994)

## Referanser


## Eksterne lenker

* http://forskning.mah.se/id/imanro 
* http://www.cmi.no/staff/?annesofie-roald
Bergen Skøyteklubb

**Bergen Skøyteklubb** ble stiftet 15. mai 1997 og er et særidrettslag for hurtigløp på skøyter i Bergen og omegn. Skøyteklubben er medlem av NIF gjennom Hordaland idrettskrets, og Norges skøyteforbund gjennom Hordaland skøytekrets. Som skøyteklubb hjemmehørende i Bergen kommune er de også medlem av idrettens kontaktutvalg i kommunen. 

Skøyteklubben har sin tilhørighet ved Slåtthaug kunstisbane.

Rekrutteringen skjer i hovedsak fra nærområdet.

## Kjente løpere
* Camilla Farestveit EM og OL-deltaker 2014.
* Preben Kristensen gikk for klubben i oppstartsesongen, senere NM-bronse på 10 000 m som Fana IL-løper.

## Referanser




## Eksterne lenker
*
Tiffany Darwish

**Tiffany Renee Darwish** (født 2. oktober 1971), populært kjent som **Tiffany**, er en amerikansk sangerinne og tidligere tenårings-ikon. Hun er mest notabel for sin cover-versjon av "I Think We're Alone Now" fra 1987&nbsp;&ndash; opprinnelig med Tommy James and the Shondells (1967).

## Singler

* "Hearts Never Lie" (With Chris Farren)

;Fotnoter
* 1 Released in Asia only.
* 2 Reached #19 on the Billboard Dance Charts. Release exclusive to Perfect Beat.

## Referanser


## Eksterne lenker
* 
* 
* 
* 
* Fan-nettside
Øyvind Tomter

**Øyvind Tomter** (født 5. juni 1978 i Horten) er en lektor og tidligere håndballspiller som ha vært leder i Sportsklubben Falk, håndball siden 2004. 

Tomter er utdannet lektor med opprykk med fagene historie, idrett, samfunnsfag og utviklingsstudier. Har tidligere jobbet på Horten videregående skole, men jobber i dag fulltid som daglig leder av Falk håndball.

Tomter var også målmann på Falks herrelag i 1. og 2. divisjon i perioden 1995 – 2010. Har vært en sentral person i utviklingen av Falks håndballeventyr fra 2007. 

Tomter vant Hortens egen «Bartekonkurranse» høsten 2011.
Helseforsikring

**Helseforsikring** er forsikring som gir rett til helsebehandling på et forhåndsavtalt nivå og/eller økonomisk støtte til de medisinske kostnadene ved helsebehandling. Helseforsikring skiller seg således fra sykeforsikring, som gir økonomisk støtte ved bortfall av lønn på grunn av sykdom.

Helseforsikring er koblet opp mot aktører som fysioterapeuter, kiropraktorer, og legespesialister, og gjør det mulig å få tilgang på behandling som blant annet bidrar til å forebygge sykefravær. Det foreligger også en avtale med forsikringsselskapet på hvor mange behandlinger man kan få per år, deriblant 5 til 24 hos fysioterapeut.

Offentlig organisert, obligatorisk helseforsikring kalles gjerne folketrygd. Privat helseforsikring er vanlig i en rekke land, enten som supplement til folketrygden for å sikre raskere behandling, eller som det eneste sikkerhetsnettet ved sykdom i land uten en folketrygdordning. I Australia er den offentlige helseforsikringen Medicare delvis finansiert over skatteseddelen, mens det resterende beløpet betales som forsikringspolise og egenandel. I USA er de føderale helseforsikringene Medicare og Medicaid ikke dekkende uten behovsprøving, og en stor andel av innbyggerne er derfor avhengig av å kjøpe privat helseforsikring.
Nord-Innherad prosti

**Nord-Innherad prosti**, inntil 1920 benevnt **Nordre Indherreds prosti**, var et tjenestedistrikt i Nidaros bispedømme i Den norske kirke og omfattet de nordlige delene av distriktet Innherred i Nord-Trøndelag. Det eksisterte fra 1833 til det den 1. januar 2019 ble slått sammen med Sør-Innherad prosti til det nye Stiklestad prosti.	

## Prestegjeld og sogn i Nord-Innherad prosti
* Steinkjer
** Steinkjer
** Egge
* Sparbu
** Mære
** Henning
** Ogndal
* Stod
** Stod
** Kvam
** Føling
* Beitstad
** Beitstad
** Namdalseid
* Snåsa
** Snåsa
* Inderøy
** Inderøy
** Røra
** Sandvollan
** Mosvik
* Verran
** Verran
** Malm

Prostiet var opprinnelig inndelt i prestegjeld, men disse ble fra 2004 faset ut til fordel for sogn, som er den minste og grunnleggende enheten i Den norske kirke. De som arbeider i kirken er enten ansatt av sognet gjennom kirkelig fellesråd, eller er ansatte i prostiet. De fleste prestene er ansatte i prostiet, og har tjenesten sin tilknyttet ett eller flere sogn. Prosten har sitt sete i Steinkjer.

## Historikk
Nordre Indherred prosti ble opprettet ved delingen av det vidløftige Indherred prosti i 1833 og omfattet følgende prestegjeld:
* Ytterøen *(fra [[middelalderen]])*
* Inderøen *(fra [[middelalderen]])*
* Sparboen *(fra [[middelalderen]])*
* Stoed *(fra [[middelalderen]])*
* Bedstaden *(fra [[middelalderen]])*
* Snaasen *(fra [[middelalderen]], lagt til [[Namdalen prosti]] 1835-53 og 1872-1973)*
** Liderne *(opprettet 1871, til [[Namdalen prosti]] 1873)*

En justering av prostiet ble altså gjort ved kongelig resolusjon av 6. april 1872, ved delingen av Namdalen prosti i Indre Namdal og Ytre Namdal prostier, gjeldende fra 1. januar 1873:

Stjørdal prosti ble opprettet ved kgl.res. av 16. januar 1920, gjeldende fra 1. april s.å.:

### Skrivemåte
Den gamle skrivemåten *Nordre Indherred Provsti* ble benyttet inntil 1920, da den offisielle skrivemåten ble endret til *Nord-Innherad prosti*. Det var imidlertid mer vanlig å bruke skrivemåten *Nord-Innherred prosti*.

## Referanser


## Eksterne lenker
* Nettsiden til Den norske kirke
Andrologi

**Andrologi** er vitenskapen som beskjeftiger seg med mannen som biologisk vesen. Kunnskap om mannens sykdommer er nødvendig for å behandle spesifikke sykdomstilstander i mannens kjønnsorganer, seksuell funksjon eller hormonproduksjon. Seksuelle overførbare sykdommer regnes ikke til andrologien som er en gren under urologi, selv om slike tilstander oftest diagnostiseres og behandlingen starter på urologiske avdelinger. Eksempler på sykdomstilstander som utredes og behandles av androloger er potensproblemer (erektil dysfunksjon) og fertilitetsproblemer. 

Andrologi er den medisinske spesialiseringen som dekker mannlige sykdommer og tilstander, tilsvarende gynekologi som spesialitet innen kvinnesykdommer. Andrologi ble etablert som en egen spesialisering sent på 1960-tallet. Det første tidsskriftet som dekket fagområdet var det tyske Andrologie (i dag: Andrologia) som kom ut første gang i 1969.

En androlog er en lege som arbeider spesielt med sykdommer og forstyrrelser i de mannlige forplantningsorgan.

## Eksterne lenker
* Artikler om Andrologi i Tidsskrift for Den norske legeforening
Ulrik Farestad

**Ulrik Farestad** (født 22. desember 1984) er en norsk poet, gjendikter og oversetter. Hans første diktsamling, *Støv, stjerner, piksler*, kom ut på Bokvennen Forlag i 2013. Diktsamling nummer to, *Sangen og katastrofen,* utkom på samme forlag i 2017. Diktsamlingen *En hvithai i Venezia* kom i 2021. Forlaget Edition Rugerup publiserte i 2018 et utvalg av diktene hans, gjendiktet til tysk av Klaus Anders. 

Han er utdannet master i litteraturvitenskap fra Universitetet i Oslo hvor han skrev oppgave om Rainer Maria Rilke. 

Han har også gjendiktet et utvalg av Robert Graves' dikt, utgitt av Bokvennen Forlag i 2010. 

## Referanser

# 

## Eksterne lenker
* 
* Ulrik Farestad, I gudinnens grep – om Robert Graves, retrogarde.org, Aorta #15
Ratnagiri (distrikt)

**Ratnagiri** (marathi: रत्नागिरी जिल्हा) er et distrikt i den indiske delstaten Maharashtra. Distriktets hovedstad er Ratnagiri. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 16,35 % av befolkningen.

Barn i alderen 0 til 6 år utgjorde 9,27 % i 2011 mot 13,94 % i 2001. Antallet jenter i den alderen per tusen gutter er 940 i 2011 mot 952 i 2001. 

## Referanser


## Eksterne lenker
*
Menin Gate

**Porte de Menin** (nederlandsk: Menenpoort, engelsk: **Menin Gate Memorial to the Missing**) er et krigsminnesmerke i Ieper i Belgia. Minnesmerket minnes de fallene fra Storbritannia og Samveldet i området rundt Ieper under første verdenskrig som har forsvunnet eller er begravd i umerkede graver.

Minnesmerket ligger på østsiden av byen Ieper og stedet var samlingssted for allierte soldater på vei til fronten. Det er tegnet av Reginald Blomfield og bygget av britiske myndigheter. Minnesmerket ble avduket 24. juli 1927.

Totalt ligger 54&nbsp;896 soldater minnet ved Menin Gate:
*Storbritannia: 40&nbsp;244
*Australia: 6198
*Canada: 6983
*Britisk India: 4217
*Sør-Afrika: 564
*Britisk Vestindia: 6

Falne fra New Zealand og Newfoundland er minnet ved egne krigsminnesmerker.

## Referanser
Cornell Law School

**Cornell Law School** ligger i Ithaca i New York og er det juridiske fakultetet ved Cornell University. Det er et av fem juridiske fakulteter i Ivy League.

Fakultetet ble grunnlagt i 1887.

## Referanser


## Eksterne lenker
*
Columbia Law School

**Columbia Law School** er det juridiske fakultetet ved Columbia University og et av fem juridiske fakulteter i Ivy League, grunnlagt i 1858.

## Grader
Columbia Law School tildeler gradene *Juris Doctor* (J.D.), *Master of Laws* (LL.M.) og *Doctor of Juridical Science* (J.S.D.).

## Tidsskrift
Tidsskriftet Columbia Law Review er det nest mest siterte juridiske tidsskrift på verdensbasis.

## Referanser


## Eksterne lenker
* 
* ''US News & World Report'' Columbia Law School Profile